Diari Oficial de la Generalitat Valenciana


Sumari del DOGV 3356, del 22-10-1998 (1998/8785)

Concurs número 1998/CONT04/9. Contractació del subministrament de diversa maquinària per al Centre de Formació i Inserció Professional de Gandia.
-------------------------------------------------------------------------------------------------------------------------------------------------

### Dades del document

Número de DOGV
:   3356

Data del DOGV
:   22-10-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/8785


Data del document
:   13-10-1998

Organisme emissor
:   Conselleria d'Ocupació, Indústria i Comerç

Tipus de document
:   Concurs

Descriptors 

:   * Gandia
    * màquina
    * licitació

Concurs número 1998/CONT04/9. Contractació del subministrament de diversa maquinària per al Centre de Formació i Inserció Professional de Gandia. [1998/X8785]
  
1. Entitat adjudicadora
  
a) Organisme: Generalitat Valenciana. Conselleria d'Ocupació, Indústria i Comerç.
  
b) Dependència que tramita l'expedient: Secretaria General. Servei de Programació i Gestió Econòmica.
  
c) Número d'expedient: 1998/CONT04/9.
  
2. Objecte del contracte
  
a) Descripció de l'objecte: contractació del subministrament de diversa maquinària per al Centre de Formació i Inserció Professional de Gandia.
  
b) Nombre d'unitats que s'han de lliurar:
  
- 1 Màquina d'electroerosió per fil.
  
- 1 Màquina fresadora semipuntejadora.
  
- 1 Màquina injectora de pistó hidràulic.
  
c) Lloc de lliurament: instal·lacions del Centre de Formació i Inserció Professional de Gandia - Camí Vell d'Oliva, s/n. Gandia.
  
d) Termini de lliurament: un mes comptat des de la data d'acreditació de la garantia definitiva.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Vint milions de pessetes (01.297.984 PTA).
  
5. Garanties
  
Provisional: 400.000 PTA.
  
6. Obtenció de documentació i informació
  
a) Entitat: Conselleria d'Ocupació, Indústria i Comerç. Secretaria General. Servei de Programació i Gestió Econòmica. Secció de Contractació.
  
b) Adreça: c/ de Colom, 32.
  
c) Localitat i codi postal: 46868 València.
  
d) Telèfon: 65 149 24 67.
  
e) Fax: 96 386 53 14.
  
f) Data límit d'obtenció de documents i informació: fins l'últim dia de presentació d'ofertes.
  
7. Requisits específics del contractista
  
Tots els licitadors hauran d'acreditar la solvència econòmica, financera i tècnica, de conformitat amb allò que s'ha disposat en els articles 16 i 18 de la Llei 13/1995, de 18 de maig, de Contractes de les Administracions Públiques, mitjançant la següent documentació:
  
Solvència econòmica i financera:
  
- Informe d'institucions financeres o, si escau, justificant de l'existència d'una assegurança d'indemnització per riscos professionals.
  
- Declaració relativa a la xifra de negocis global i de les obres, subministraments, serveis o treballs realitzats per l'empresa al llarg dels tres últims exercicis.
  
Solvència tècnica:
  
- Descripció de l'equip tècnic, mesures utilitzades pel subministrador per a assegurar la qualitat i els mitjans d'estudi i investigació de l'empresa.
  
- Indicació dels tècnics o de les unitats tècniques, integrades o no en l'empresa, participants en el contracte, especialment d'aquells encarregats del control de qualitat.
  
- Mostres, descripcions i fotografia dels productes que s'han de subministrar, amb especificació detallada de les característiques tècniques de les màquines ofertades que, en tot cas, haurà d'ajustar-se al que s'ha especificat en el plec de clàusules administratives particulars.
  
8. Presentació de les ofertes
  
a) Data límit de presentació: el termini per a la presentació de proposicions serà de 13 dies naturals comptats des de l'endemà de la publicació en el Diari Oficial de la Generalitat Valenciana del present concurs.
  
b) Documentació que integrarà les ofertes: la documentació es presentarà en dos sobres, de conformitat amb el que s'estableix en clàusula VI del plec de clàusules administratives particulars.
  
c) Lloc de presentació:
  
- Entitats: en el Registre General de la Conselleria d'Ocupació, Indústria i Comerç, al c/ Colom, 32 baix, València, de dilluns a divendres de 9 a 14 hores i de 17 a 19 hores; a les Delegacions Territorials de la Conselleria de Presidència d'Alacant (c/ Dr. Gadea, 10), de Castelló (c/ Major, 78), i a València en el Registre General de la Conselleria de Presidència (c/ Historiador Chabàs, 2). L'horari d'atenció al públic d'aquests tres centres és de dilluns a divendres, de 9 a 14 hores, i de 17 a 19 hores, i els dissabtes de 9 a 13 hores.
  
- O en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
d) Termini durant el qual el licitador estarà obligat a mantenir la seua oferta: mes i mig des de l'obertura de les proposicions.
  
9. Obertura de les ofertes
  
a) Entitat: Conselleria d'Ocupació, Indústria i Comerç. Sala de Juntes.
  
b) Adreça: c/ Colom, 32.
  
c) Localitat: València.
  
d) Data: l'acte públic s'efectuarà l'onzé dia natural següent d'aquell en què finalitze el termini límit de presentació d'ofertes. Si és dissabte, diumenge o festiu, s'efectuarà el següent dia hàbil.
  
e) Hora: a les 12 hores.
  
10. Despeses d'anuncis
  
Les despeses ocasionades per la inserció dels anuncis de licitació en el Diari Oficial de la Generalitat Valenciana aniran a càrrec del licitador/s que resulte adjudicatari.